# data[].attributes.body
És mestre de primària, i aquest serà el seu segon any a la nostra escola però s'ha fet amb el cor de tots ràpidament, té ànima saguntina però comença a enamorar-se de la nostra illa i de la nostra gent.

L'apassiona fer esport i la vida saludable, encara que també li agrada sortir i divertir-se amb els amics.

Li agrada conèixer llocs nous, menjar fora de casa (menja com una llima) i passar temps amb la seva familia.

# data[].attributes.body
Na Raquel fa set anys que està a s'escola. Li agrada molt la seva feina i més que companys per ella són com una gran família. Se sent molt afortunada de poder fer feina en aquesta escola.

És una persona molt dinàmica amb moltes ganes d'ajudar, ja que per la seva feina (ATE) té el privilegi de passar per moltes aules.

Li agrada molt la natura, passejar i fer excursions. I encara que ha nascut a Castilla la Mancha se sent molt eivissenca.

# data[].attributes.body
Ana María porta molts anys a l'escola com ATE i; com sempre; comença el curs amb molts il.lusió.
Li encanta la platja i escoltar bona música. La seva teràpia; grans passejos prop de la mar. Aprofita el seu temps lliure amb la família i amb els amics que te fora d'Eivissa. Li encanta sortir a dinar i compartir aquests moments amb les persones que estima.

# data[].attributes.body
Mallorquina i docent d'edució primària a Eivissa des de fa ja cinc anys.

És una persona amb un caràcter molt divertit. Li encanta anar de viatge i gaudir de noves experiències personals i professionals.

# data[].attributes.body
En Josep és mestre de Música i porta una llarga trajectòria a l’escola: ni més ni menys que setze anys. És un gran defensor de la cultura popular eivissenca i la música tradicional de l’illa. Els dies bons, en Josep contagia optimisme i alegria, tant als companys com als alumnes i és dinamitzador d’algunes activitats i festes de l’escola, com per exemple, la setmana de la llengua. És un enamorat de tots els instruments musicals, encara que darrerament ha aprofundit amb la guitarra.

Sabies què… en Josep, a part de ser mestre, també té el seu propi grup pop rock, anomenat “Endèmics”?

# data[].attributes.body
És mestra PT i enguany és nova a l'escola. Li agrada fer esport, viatjar i la platja. Li apasiona la música dels 80. És d'Eivissa i li encanta sumar experiències noves amb les seves persones favorites.

# data[].attributes.body
És mestra d’Educació Primària👩‍🏫. Primer any al centre de Can Misses i espera aprendre de tots i totes els seus companys. Aquest any vol donar al màxim als seus alumnes com a tutora i acompanyant en el seu camí. De Calvià a Eivissa. Li agrada ballar i fer esport⚽️ durant els capvespres.
Hem d’estar preparats perquè ens animarà durant les festes dels trimestres🎊

# data[].attributes.body
Na Maria és mallorquina però ja du un temps a Eivissa i a més ha aprovat ses oposicions d’enguany, així que enguany estarà de funcionaria en pràctiques a sa nostra escola, com a tutora de 4t A.
Li agrada molt la fotografia i la pintura i li encanta fer manualitats en fusta.

Sabies què,  a més de mestre és psicòloga i ha treballat alguns anys al Servei d’Atenció Primerenca de Mallorca’

# data[].attributes.body
Forma part de l’Equip de Suport. És especialista en Pedagogia Teràpeutica.
Aquest serà el seu primer curs al CEIP Can Misses.
És eivissenca però té el cor dividit entre Eivissa i Andalusia.
En el seu temps lliure li agrada navegar i viatjar per diferents llocs del món.
També li agrada fer excursions per els diferents indrets de la nostra illa i gaudir dels paisatges tan meravellosos que té.

# data[].attributes.body
És eivissenca i  mestre de primària. Porta 4 anys a l'escola. Li agrada viatjar i gaudir  del temps lliure de la seva família i amics.
Té l' especialitat d'anglès.
És mare de dos infants.
Li agrada caminar per la natura i fa pilates.
És molt riallera i té molta paciència.
És una gran companya.

# data[].attributes.body
Mestra de primària i porta 11 anys al centre. És eivissenca.
Li agrada viatjar i disfrutar del temps lliure amb la seua família i amics.
Es mare de dos infants.
Li agrada el karate i te l’especialitat d’Educació física.
Li encanten els campaments i el teatre. Es molt bromista.
Es una gran companya i mestra.

# data[].attributes.body
De cor Mallorquí 💘 , Eli és mestra d’Audició i llenguatge👩🏽‍🏫. Aquest es el segon any a l’escola. Està molt il·lusionada i entusiasmada per aprendre i dur a un raconet del seu cor a tot Can Misses. ❤️
Amant de les postes de sol 🌅, dels passejos del capvespre🚶🏽‍♀️ i de moltes festetes 🎉.
Li encanta ballar 👯‍♀️ i està preparant-se per l’actuació de final de curs!!

# data[].attributes.body
Elena és una al.lota d' Eivissa, mestra de primària. Ha treballat 2 anys a l' escola de la Consolació, 2 anys a Poeta Villangómez i ha estat un any d' excedència perquè ha set mare per segona vegada.
Li agrada molt pintar i escriure. Aviat sortirà publicat el seu primer conte infantil.

# data[].attributes.body
És tutora de 4tB i mestra d'anglès. És eivissenca i du 5 anys a la nostra escola. Li agrada escoltar música, passejar per la platja i veure pel•lícules. Aquest any vol aconseguir la confiànça necessària dels seus alumnes per tal que es vegin amb la capacitat d'arribar als seus objectius. Comença el curs amb il•lusió i bones sensacions.

# data[].attributes.body
És mestra d’educació infantil i primària i actualment realitza la funció d’especialista d’atenció a la diversitat.
És tota una veterana a la nostra escola ja que porta 15 anys! I la raó d’això és que li encanta conèixer a tots i cada un dels nostres infants i tenir l’oportunitat d’ajudar a qui ho necessiti.

Al seu temps lliure li agrada viatjar amb la seva família! Però sobretot, gaudir dels seus fills.

Es considera una persona creativa i amant dels animals.

# data[].attributes.body
És mestra d,anglès i eivissenca . Du 5 cursos a l,escola. Li agrada viatjar, fer snorkel i cosir. Aquest any vol donar el màxim a l,escola i als seus alumnes per fer que aquesta àrea hi tengui un paper important. Comença el curs amb ganes i moltes idees.

# data[].attributes.body
És mestra d’educació física però aquest any ho compagina amb la tutoria de 6é B.
Al seu temps lliure li encanta llegir, viatjar i estar amb els seus amics. A més a més, és una fan dels gats com animal de companyia i de sortir a provar restaurants nous.

Va estudiar també art dramàtic i li encanta l’art en general, en totes les seves versions. Fa uns anys, després de guanyar el premi Goya i ser nominada dues vegades als Oscars, va decidir dedicar-se plenament a l’escola.

També, sempre que pot, li agrada escapar-se al gimnàs.

# data[].attributes.body
És mestra de primària i és de Tarragona, però porta a Eivissa mitja vida. Va arribar a Can Misses per casualitat i ja fa 26 anys que és a aquesta escola.
Li agrada sortir amb els amics, ballar, el cinema i molt viatjar, sempre tria anar de viatge d'estudis amb els alumnes.

# data[].attributes.body
És eivissenca i té 30 anys. És més alta És la mestra tutora de 2n A i el seu segon any a l'escola. Li agrada viatjar, fer esport, anar a passejar i la fotografia.

# data[].attributes.body
Queden molt poques com na Joana, és Eivissenca "de pura cepa".

Ha recorregut diversos països per desenvolupar la seva professió, mestra d'anglès. Porta a l'escola de Can Misses dotze anys!

En el seu temps lliure li agrada fer ioga, bicleta de muntanya i gaudir de la natura fent rutes.

# data[].attributes.body
És un dels nostres coordinador TIC, entregat a la seva feina i dinamitzador del bon rotllo del claustre.

Ex-jugador de futbol professional i actualment entrenador del futbol club Can Misses.  El durà a la Gloria ✨

Porta una vida saluble menys els dies que surt de festa que no hi ha prou alcohol per poder seguirle ritme.

# data[].attributes.body
És eivissenc, té 34 anys i és el mestre d'Educació Física.
És el seu primer any a l'escola i té moltes ganes de conèixer als nens/es.
Li agrada molt la música rock, fer esport i l'anime i el manga.

# data[].attributes.body
Na Maria és mestre de suport a l’escola dels cursos de quart, cinquè i  sisè, a  més de ser la secretaria del centre.
Ella es de Formentera i passa alli tot el temps que pot.
Li encanta passar temps amb la familia.
Els seus fills viuen fora de la illa i nomes venen de tant en tant.

# data[].attributes.body
La nova cap d’estudis comença amb molta força i alegria. Compagina la docència amb el seu èxit com a escriptora de bestsellers infantils. Li agrada molt l’esport i recentment va córrer la mitja marató de València. Vol proposar per viatge de fi de curs la Marató de NovaYork, però Josep no ho aprova.
Si necessiteu qualsevol cosa, sempre està disposta a ajudar. La podreu trobar al seu nou despatx ❤️❤️

# data[].attributes.body
És mestra d'infantil que s'estrena en primària, directora del nostre centre. Mallorquina de naixement, però eivissenca d'adopció. Encara que no li agrada volar li encanta viatjar i conèixer llocs nous . El seu moment de relaxació sol ser escoltant rock català.

# data[].attributes.body
És el seu primer any a s'escola i ve amb ganes i molta il•lusió ja que havia sentit bons comentaris de l'equip.

Farà la funció de suport d'infantil de la línea B.

És una persona molt activa i ara mateix els seus hobbies i interessos han canviat ja que ha estat mamà de dos nenes de 3 anys i 1 any i mig i ells ocupen la major part del seu temps.

# data[].attributes.body
Va néixer a Eivissa, però va estudiar magisteri a Mallorca a on va començar a exercir la seva professió, ja fa 21 anys. Passats uns anys va tornar a la seva ïlla natal a on va formar la seva pròpia família Du una vida tranquil.la, li agrada molt la natura i passejar.

# data[].attributes.body
Mestre d'educació Infantil. Nascut a Còrdova, però porta més anys a Eivissa que a la seva ciutat natal.
És molt creatiu en tots els àmbits, culinaris, artístics, tecnològics...
No pot començar el dia sense un bon café i sense escoltar el seu grup preferit, El Barrio.

# data[].attributes.body
Fa 13 anys que fa feina a la nosotra escola com a mestra d’infantil.
Va nèixer a Londres però sempre ha viscut a Eivissa.
Li agrada escoltar música, llegir novel•les, descobrir llocs nous i per això, sempre que pot, viatja amb la seva família.

# data[].attributes.body
Mati fa molt de temps que está a  l'escola; es mestra d'Infantil i està molt il-lusionada amb aquest nou viatge. A la Mati, li encanta sortir,la platja, i gaudir del seu temps amb la seva familia. La seva terapia són les manualitats i la reposteria. Encara que li agrada cuinar i fer d'amfitriona, li encanta sortir a menjar fora i poder anar de  convidada.

# data[].attributes.body
Na Carmen és mestra de Primària i està a l'escola des de fa 15 anys. Li encanta ser tutora, però aquest any farà codocencia en algunes aules. Na Carmen té dues filles molt simpàtiques i molt amables, com la mare. Li encanta tot el que tengui a veure amb el mar, la platja, passeig en vaixell, la posta de sol,... I passar temps amb la família.
Li agrada molt la música, va anar a classes de piano, però ho té com un repte pendent.

# data[].attributes.body
Na Gloria ha nascut a Eivissa. És mestra d’Educació infantil i porta molts d’anys treballant a aquesta escola.
Li agrada ballar, cantar, passar temps amb la seva família i li agradaria molt tenir temps també per fer pintura.
Estima molt al seu Juanan...😍

# data[].attributes.body
Na Cristina és mestra d'Infantil des de fa més de 18 anys. És d'Eivissa de tota la vida i des de que va trepitjar aquesta  escola, aquí es va quedar.
Li agrada molt la gastronomia eivissenca i és fan dels restaurants. També li agrada gaudir amb la seva família, tant a casa com viatjant.

# data[].attributes.body
Va nèixer a Barcelona, però sempre passava els estius a Eivissa. Llavors tenia clar que algún dia viuria a aquesta meravellosa illa. Va crèixer a una família nombrosa i sempre li han agradat els nens, per això, encara que va estudiar dues carreras es va decantar per exercir de mestra. Porta molts d’anys en aquesta escola com a mestra d’infantil i li apassiona la seva feina. També li agrada l’esport, la vida saludable y gaudir de la seva família.